
1.	Η παρ 1 στην ΠΡΟΣΘΗΚΗ LXXXX , τροποποιείται όπως παρακάτω:


ΕΙΔΙΚΕΣ ΑΠΑΙΤΗΣΕΙΣ ΓΙΑ TO ΥΦΑΣΜΑ ΤΟΥΑΛ RIP-STOP Νο 225
ΠΑΡΑΛΛΑΓΗΣ Μ25

[BAMBAKI 80% (±3%) - ΠΟΛΥΕΣΤΕΡΑΣ 20% (±3%)]

Χρήσεις: Κατασκευή στολών ασκήσεων-εκστρατείας Μ25, πηληκίων ασκήσεων (τζόκευ) και αντίστοιχων ειδών.

1.  Υλικά
1.1 Βαμβάκι. Να χρησιμοποιείται βαμβάκι άριστης ποιότητας, καλά εκκοκκισμένο, καθαρισμένο, ομοειδές, μακρόϊνο, λεπτό, σε χρώμα φυσικό, χωρίς πρόσμιξη βαμβακιού προσβεβλημένου από έντομα, αβαριάτου ή αναμμένου λόγω κακής εναποθήκευσης και συντήρησης καθώς και υπολειμμάτων βιομηχανίας ή άλλων φυτικών υλών. Επιπλέον, το βαμβάκι που χρησιμοποιείται ως πρώτη ύλη πρέπει να προέρχεται από γεωργική παραγωγή στην οποία εφαρμόζεται τεκμηριωμένο σύστημα Ολοκληρωμένης Διαχείρισης, το οποίο περιλαμβάνει κατ’ ελάχιστον καταγραφή και έλεγχο της χρήσης φυτοπροστατευτικών προϊόντων, ορθολογική διαχείριση λίπανσης και άρδευσης, τήρηση αρχείων καλλιεργητικών εργασιών και δυνατότητα ιχνηλάτησης των σχετικών παρτίδων. Η συμμόρφωση τεκμηριώνεται με πιστοποίηση σύμφωνα με τα πρότυπα AGRO 2-1 και AGRO 2-2, όπως ισχύουν, ή με ισοδύναμη πιστοποίηση που τεκμηριώνει την εκπλήρωση των ίδιων ουσιαστικών απαιτήσεων. Δεν τίθεται περιορισμός ως προς τη χώρα καλλιέργειας ή προέλευσης του βαμβακιού. Να εξασφαλίζεται τεκμηριωμένη σύνδεση της χρησιμοποιούμενης βαμβακερής πρώτης ύλης με την παρτίδα του παραδιδόμενου υφάσματος μέσω στοιχείων παραλαβής, εκκόκκισης, διακίνησης, νηματοποίησης ή/και ύφανσης, κατά περίπτωση. Πιστοποιήσεις σύμφωνα με τα AGRO 2-4 και AGRO 2-5 ή ισοδύναμα συστήματα μπορούν να γίνονται αποδεκτές ως στοιχεία τεκμηρίωσης των αντίστοιχων σταδίων.
1.1.1 Έλεγχος συμμόρφωσης. 
Η συμμόρφωση με την παρ. 1.1, ως προς την Ολοκληρωμένη Διαχείριση και την ιχνηλασιμότητα, ελέγχεται από την Επιτροπή Παραλαβής βάσει φακέλου τεκμηρίωσης που υποβάλλει ο προμηθευτής και περιλαμβάνει: α. Πιστοποιητικά συμμόρφωσης με τα AGRO 2-1 και AGRO 2-2 ή ισοδύναμα πιστοποιητικά, σύμφωνα με την κείμενη νομοθεσία. β. Σε περίπτωση επίκλησης ισοδυναμίας, τεκμηριωμένη Έκθεση Ισοδυναμίας με Πίνακα Αντιστοίχισης, στον οποίο ο προμηθευτής παρουσιάζει ανά ουσιαστική απαίτηση της παρ. 1.1 την αντίστοιχη απαίτηση του προτεινόμενου συστήματος και το συγκεκριμένο αποδεικτικό έγγραφο (στην ελληνική γλώσσα ή επίσημα μεταφρασμένο στην ελληνική), με αναφορά στην οικεία παράγραφο ή σελίδα. Ο προμηθευτής είναι υπεύθυνος απόδειξης της ισοδύναμης κάλυψης των απαιτήσεων και υποχρεούται να προσκομίζει τα στοιχεία που καθιστούν δυνατή την επαλήθευσή της. γ. Στοιχεία ιχνηλασιμότητας που συσχετίζουν τις παρτίδες βαμβακιού με την παραδιδόμενη παρτίδα υφάσματος, όπως αναγνωριστικά παρτίδων, παραστατικά διακίνησης και αρχεία παραγωγής ή ισοδύναμα έγγραφα (στην ελληνική γλώσσα ή επίσημα μεταφρασμένα στην ελληνική). δ. Υπεύθυνη δήλωση του ν. 1599/1986 του νόμιμου εκπροσώπου του προμηθευτή, με την οποία βεβαιώνονται η ακρίβεια και η πληρότητα των υποβαλλόμενων στοιχείων, η συμμόρφωση του χρησιμοποιηθέντος βαμβακιού με τις απαιτήσεις της παρ. 1.1 και, εφόσον επικαλείται ισοδυναμία, η τεκμηριωμένη ισοδύναμη κάλυψη των απαιτήσεων. Η δήλωση δεν υποκαθιστά τα λοιπά αποδεικτικά μέσα. Η Επιτροπή Παραλαβής αξιολογεί την υποβληθείσα τεκμηρίωση, ελέγχοντας την ισχύ και το πεδίο εφαρμογής των αποδεικτικών στοιχείων, την αντιστοίχιση των απαιτήσεων και τη σύνδεσή τους με την παραδιδόμενη παρτίδα, χωρίς να υποχρεούται να εκπονεί αυτοτελή συγκριτική μελέτη των συστημάτων πιστοποίησης. Η ευθύνη σύνταξης και τεκμηρίωσης της συγκριτικής μελέτης ισοδυναμίας βαρύνει αποκλειστικά τον προμηθευτή. Η Επιτροπή Παραλαβής δύναται να ζητεί τις αναγκαίες διευκρινίσεις ή συμπληρωματικά αποδεικτικά στοιχεία, σύμφωνα με την κείμενη νομοθεσία και τους όρους της σύμβασης, και αποφαίνεται αιτιολογημένα για τη συμμόρφωση με τις απαιτήσεις της ΠΕΔ.

